Α.Ε.Κ. Τρίπολης

Η Αθλητική Ένωση Κωνσταντινουπόλεως Τρίπολης, γνωστή απλά ως ΑΕΚ ΤρίποληςΑΕΚ epsarkadias.gr είναι αθλητικός σύλλογος που εδρεύει στην Τρίπολη της Αρκαδίας στην Πελοπόννησο. Επίσημο έτος ίδρυσης του συλλόγου είναι το 1929, έχει χρώματα το κίτρινο και το μαύρο και έμβλημα τον δικέφαλο αετό. Διαθέτει ενεργά τμήματα ποδοσφαίρου, ποδηλασίας, αντισφαίρισης«ΑΕΚ ΤΡΙΠΟΛΗΣ», Αθλητικοί Σύλλογοι Τρίπολης arcadiaportal.gr και επιτραπέζιας αντισφαίρισης, ενώ στο παρελθόν διέθετε επίσης τμήματα καλαθοσφαίρισης, κλασσικού αθλητισμού και ρυθμικής γυμναστικής.«ΑΘΛΗΤΙΚΗ ΕΝΩΣΗ ΚΩΝ/ΠΟΛΕΩΣ ΤΡΙΠΟΛΗΣ», Καταγραφή αθλητικών σωματείων, ιστότοπος ΓΓΑ

 Ιστορικό 
Ιδρύθηκε το 1929 με την αρχική ονομασία «Ένωση», διαθέτοντας μόνο το τμήμα ποδοσφαίρου. Στη συνέχεια μετονομάστηκε σε Α.Ε.Κ. Τρίπολης και με την πάροδο των ετών ο σύλλογος δημιούργησε νέα τμήματα μεταξύ των οποίων τμήμα κλασσικού αθλητισμού, ποδηλασίας, μπάσκετ, ρυθμικής γυμναστικής και το 1991 δημιούργησε και το τμήμα τένις.

Από το 1980 εως και το 2000 το ποδοσφαιρικό τμήμα αγωνίστηκε σε εθνικά πρωταθλήματα, ο ποδηλάτης Δημόγιαννης κατέκτησε το 3ο Παγκόσμιο Μετάλλιο σε αγώνες Πίστας και οι υπόλοιποι αθλητές του ποδηλατικού τμήματος πρωταγωνίστησαν σε Πανελλήνιο επίπεδο. Η γυναικεία ομάδα του τμήματος μπάσκετ κατέκτησε το Πανελλήνιο πρωτάθλημα κορασίδων και ανήλθε στην Α1 Κατηγορία, όπου είχε πρωταγωνιστικό ρόλο, ενώ το τμήμα ρυθμικής γυμναστικής είχε μια ζηλευτή πορεία σε Πανελλήνιο επίπεδο.Ιστορικό του συλλόγου, επίσημη ιστοσελίδα του τμήματος τένις ΑΕΚ Τρίπολης Το 2017 ίδρυσε και τμήμα επιτραπέζιας αντισφαίρισης, το οποίο κατά την πρώτη συμμετοχή του σε επίσημο πρωτάθλημα το 2019 κέρδισε την άνοδο στο πρωτάθλημα της Β΄ Εθνικής.Ping pong:Η ΑΕΚ Τρίπολης στη Β' Εθνική arcadianews.gr

 Τμήμα ποδοσφαίρου 

Το τμήμα ποδοσφαίρου είναι το αρχαιότερο του συλλόγου. Η ΑΕΚ Τρίπολης έχει αριθμό μητρώου Ε.Π.Ο. 582 και υπήρξε ένα από τα ιδρυτικά σωματεία της Ε.Π.Σ. Αρκαδίας το 1953. Ως πρωταθλήτρια Αρκαδίας το 1975 και το 1976, συμμετείχε στο ειδικό πρωτάθλημα ανόδου και διεκδίκησε την ιστορική άνοδο στην Β΄ Εθνική, χωρίς όμως επιτυχία καθώς στο ειδικό πρωτάθλημα ανόδου 1975 κατέλαβε την 6η και προτελευταία θέση, μπροστά από τον Πανγυθεατικό και στο ειδικό πρωτάθλημα ανόδου 1976 τερμάτισε τελευταία στην 6η θέση. Το 1977 έφτασε για πρώτη φορά στον τελικό του Κυπέλλου Ε.Π.Σ. Αρκαδίας, όπου και ηττήθηκε από τον Α.Σ. Λεωνίδιο με 1-2 στην παράταση.Η προϊστορία των τελικών του Κυπέλλου Αρκαδίας arcadianews.gr Το 1978 κατέκτησε για τρίτη φορά το πρωτάθλημα Αρκαδίας και τη σεζόν 1978-79 αγωνίστηκε στην Εθνική ερασιτεχνική κατηγορία και υποβιβάστηκε.

Το 1986 αναδείχθηκε για πρώτη φορά Κυπελλούχος Ε.Π.Σ. Αρκαδίας, νικώντας στον τελικό τον Α.Σ. Λεωνίδιο με 2-1, για να το επαναλάβει το 1988 όπου στον τελικό νίκησε την ομάδα του Λεωνιδίου με 1-0 και κατέκτησε για 2η φορά το Κύπελλο. Το 1987 κατέκτησε για τέταρτη φορά το πρωτάθλημα Αρκαδίας και συμμετείχε στο ειδικό πρωτάθλημα ανόδου, όπου νικώντας αρχικά τους Α.Ο. Λειβαθώ και Άρη Σκάλας σε ουδέτερα γήπεδα, στη συνέχεια αποκλείστηκε από την Αγράμπελη Γρεβενών και έχασε την άνοδο στο Εθνικό ερασιτεχνικό πρωτάθλημα, 4η τη τάξει εθνική κατηγορία. Το 1989 αναδείχθηκε για 5η φορά πρωταθλήτρια Αρκαδίας και προβιβάστηκε απευθείας στην Δ΄ Εθνική, όπου αγωνίστηκε τις χρονιές 1989-90, 1990-91, 1991-92, 1992-93 και 1993-94.Ρετρό: Τα πρωταθλήματα της ΑΕΚ Τρίπολης arcadiasports.gr Το 1993 κατέκτησε για τρίτη φορά το κύπελλο Ε.Π.Σ. Αρκαδίας, νικώντας στον τελικό τον Πανθυρεατικό με 1-0 και το 2014 αναδείχθηκε για τέταρτη φορά κυπελλούχος, νικώντας στον τελικό τον Μαντινειακό με 2-1. Το 2019 και ύστερα από 30 χρόνια, κατέκτησε ξανά το πρωτάθλημα Αρκαδίας και κέρδισε την άνοδο στην Γ΄ Εθνική ερασιτεχνική κατηγορία30 χρόνια μετά ξανά πρωταθλήτρια η ΑΕΚ Τρίπολης arcadiaportal.gr, στην οποία δεν κατάφερε την πολυπόθητη παραμονή και έτσι επέστρεψε στα τοπικά πρωταθλήματα. 

 Τίτλοι 
Πρωτάθλημα Α΄ Ε.Π.Σ. Αρκαδίας (6):
1974-75, 1975-76, 1977-78, 1986-87, 1988-89, 2018-19
Κύπελλο Ε.Π.Σ. Αρκαδίας (4):
1986, 1988, 1993, 2014

 Παραπομπές 

Κατηγορία:Αθλητικοί σύλλογοι Αρκαδίας
Κατηγορία:Ιδρύσεις αθλητικών συλλόγων το 1929
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι ποδηλασίας
Κατηγορία:Ελληνικοί σύλλογοι επιτραπέζιας αντισφαίρισης
Κατηγορία:Σωματεία Ε.ΚΑ.Σ.ΚΕ.ΝΟ.Π.
Κατηγορία:Ελληνικοί σύλλογοι καλαθοσφαίρισης